ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
8 ก.ย. 2558

สรุปภาวะตลาดภาคเช้า : SET อ่อนตัว – SET อ่อนตัวมาหากรอบล่างบริเวณ 1360 จุด ด้วย Sentiment ลบ จากตลาดต่างประเทศ และบาทอ่อน กระตุ้นแรงขายต่างชาติ รวมถึงกลุ่มพลังงาน โดนกดดันจากราคาน้ำมันดิบ Brent ที่ปรับตัวลงเมื่อคืน ในขณะที่ปัจจัยหนุน รอมาตรการกระตุ้นเศรษฐกิจจากครม.บ่ายนี้ ทั้งนี้ SET ปิดตลาดที่ระดับ 1362.77 จุด -8.63 จุด ด้วยมูลค่าซื้อขายระดับ 1.5 หมื่นลบ. กลุ่มหลักพลังงาน และ ICT กดดันตลาด ปิดลบ -1.3% และ -0.8% ตามลำดับ ส่วนแบงก์ปิดลบเล็กน้อย -0.3% ด้านตลาดภูมิภาคอยู่ในแดนลบ
กลยุทธ์ที่แนะนำ :ช่วงบ่าย: หากพลิกกลับขึ้นมายืนเหนือ 1370 จุดไม่ได้ ด้วยปัจจัยหนุนมาตรการกระตุ้นเศรษฐกิจระลอกสอง ซึ่งคาดว่าจะมีการประกาศออกมาหลังประชุมครม. น่าเป็นห่วงว่า จะถดถอยลงได้ต่อ โดยมีแนวรับถัดไปที่ 1345 จุด ในช่วง Sentiment ลบ จากตลาดต่างประเทศ รวมถึงบาทที่อ่อนค่า กระตุ้นแรงขายของต่างชาติ กลยุทธ์ การเก็งกำไรยังทำได้ แต่ให้ระวังเมื่อต่ำกว่า 1360 จุด ซึ่งตลาดจะกลับมาเป็นสัญญาณลบ ทั้งนี้ หุ้นแนะนำตามสัญญาณเทคนิค ได้แก่ KAMART (รับ 6.95 ต้าน 7.45 Cut 6.70)